กระทรวงพาณิชย์ร่วมกับพันธมิตรเชื่อมโยงการผลิตและตลาดสินค้าผักผลไม้ครบวงจรในช่วงเทศกาลกินเจ
กระทรวงพาณิชย์ร่วมกับพันธมิตรเชื่อมโยงการผลิตและตลาดสินค้าผักผลไม้ครบวงจรในช่วงเทศกาลกินเจนายวิชัย โภชนกิจ อธิบดีกรมการค้าภายใน เปิดเผยภายหลังเป็นประธานเปิดกิจกรรมรณรงค์การบริโภคผักและผลไม้ในช่วงเทศกาลกินเจ ว่า การจัดเทศกาลกินเจ ประจำปี 2562 นี้ กรมฯ ร่วมกับตลาดกลางสินค้าเกษตรในความส่งเสริมของกรมฯ คือ บริษัท ไทย แอ็กโกร เอ็กซเชนจ์ จำกัด (ตลาดไท) และผู้ประกอบการปลายทางที่ใช้วัตถุดิบผักและผลไม้จากเกษตรกรโดยตรงในปริมาณมาก ได้แก่ สมาคมภัตตาคารไทย เพื่อมิให้ผู้ประกอบการฉวยโอกาสขึ้นราคาจำหน่ายวัตถุดิบ หรือปรับขึ้นราคาจำหน่ายอาหารปรุงสำเร็จประเภทเจ และเพื่อให้ผู้ประกอบการปฎิบัติตามกฎหมาย สร้างความเป็นธรรมในการประกอบการค้า โดยพบว่าราคาวัตถุดิบที่ใช้ปรุงอาหารเจและผลไม้ในเขตกรุงเทพฯ และพื้นที่ใกล้เคียง ในภาพรวมราคาวัตถุดิบทรงตัวเมื่อเทียบกับปีที่ผ่านมา นอกจากนี้เพื่อเพิ่มช่องทางการจำหน่ายให้กับเกษตรกรผู้ปลูกผักและผลไม้ให้ได้รับราคาที่เหมาะสม สร้างรายได้แก่เกษตรกรโดยตรง ซึ่งการจัดกิจกรรมดังกล่าวได้มีการดำเนินการอย่างต่อเนื่องมากกว่า 20 ปีสำหรับกิจกรรมภายในงานได้มีการแข่งขันประกอบอาหารปรุงสำเร็จ เพื่อสร้างการรับรู้ถึงความหลากหลายของเมนูอาหารเจ และมีประโยชน์ของสารอาหารครบถ้วนตามหลักโภชนาการ ตอบโจทย์ความต้องการของกลุ่มผู้บริโภค รวมทั้งมีการจำหน่ายอาหารปรุงสำเร็จ สินค้าเกษตรปลอดภัยและสินค้าออร์แกนิค รวมกว่า 43 คูหา เพื่อจำหน่ายให้กับผู้บริโภคและนักท่องเที่ยวโดยตรง โดยจะมีการจำหน่ายจนถึงวันที่ 7 ตุลาคม 2562 ณ บริเวณลานจอดรถ N5 ด้านข้างธนาคาร UOB ตลาดไท อำเภอคลองหลวง จังหวัดปทุมธานี นอกจากนี้ ยังมีพิธีปล่อยคาราวานขบวนรถผัก จากตลาดกลางสินค้าเกษตรไปยังตลาดปลายทางต่างๆ เพื่อใช้เป็นวัตถุดิบประกอบอาหาร ซึ่งถือเป็นการกระจายผลผลิตทางการเกษตรได้อย่างครบวงจร